Baeckea crassifolia

Ti Baeckea crassifolia, kadawyan nga ammo iti Ingles a kas desert heath-myrtle wenno ti desert baeckea, ket ti kadawyan a bassit a mula a mabirukan kadagiti aplaya a lugar ti akin -abagatan nga Australia.

 Deskripsion 
Ti bassit a mula ket kadawyan nga agraman kadagiti adu a sanga ken mabalin nga addaan iti porma a nalinteg wenno dumalapdap. Daytoy ket kadawyan nga agtubo iti katayag iti . Dagiti bulong ket agdedekket aginggana iti agwarwaras bassit kadagiti ungkay, nalukmeg ken natubbog, nga agraman iti nailinia aginggana iti akikid nga arinduyog a sukog. Agarupda a  iti kaatiddog ken  iti kaakaba ken saan a natirad nga ungto. Daytoy ket agsabong iti pagbaetan ti Marso ken Oktubre ken agpataud kadagiti puraw, derosas ken purpura a sabong. Bugbugtong dagiti sabong kadagiti axil ken aginggana iti  iti diametro. Kalpasan ti panagsabong, mapataud ti natarikayo ti bunga nga agraman kadagiti tallo a selula ken ti diametro iti .

 Pannakaiwarwaras 
Mabirukan daytoy iti abagatan a nangruna a daga ti Australia. Iti Akinlaud nga Australia daytoy ket kadawyan iti rehion tiGoldfields-Esperance iti maysa a lugar iti igid ti abagatan a pantar iti kaarrubayan ti Esperance aginggana iti akin-uneg a daga nga idiay ket agtubo kadagiti nadarat a daga. Kadawyan pay a mabirukan ti mula iti abagatan ti Alice Springs ken mabalin a mabirukan iti asideg ti Uluru. Daytoy ket mabirukan iti kaaduan ti Abagatan nga Australia iti daya ti Peninsula Eyre ken aginggana iti akinlaud a Victoria ken abagatan akinlaud a New South Wales.

 Pannakaidasig 
Ti sebbangan ket immuna a pormal nga implawag babaen ni botaniko John Lindley idi 1838 kas parte ti obra iti Three Expeditions into the interior of Eastern Australia ni Thomas Mitchell.

TTi henero ti Baeckea ket naipanagan para ken ni Abraham Baeck, ti maysa a Sueko a naturalista ken pisiko. Naala ti nagan ti sebbangan iti Latin a balikas iti crassus a ti kayatn a asawen ket napuskol ken ti folium a ti kayatan a sawen ket bulong a mangibagbaga kadagiti natubbog ken nalukmeg a bulbulo ti mula.

 Kitaen pay 
Listaan dagiti sebbangan ti Baeckea

 Dagiti nagibasaran 

crassifolia
Kategoria:Flora ti Akinlaud nga Australia
Kategoria:Flora ti Abagatan nga Australia
Kategoria:Flora ti Victoria (Australia)